KOMISIJOS SPRENDIMAS
2009 m. liepos 8 d.
iš dalies keičiantis Bulgarijos ir Rumunijos stojimo akto VI priedo priedėlio nuostatas, taikomas tam tikroms Bulgarijos pieno perdirbimo įmonėms
(pranešta dokumentu Nr. C(2009) 5314)
(Tekstas svarbus EEE)
(2009/537/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo aktą, ypač į jo VI priedo 4 skyriaus B skirsnio f dalies pirmą pastraipą,
kadangi:
(1)
Bulgarijos ir Rumunijos stojimo aktu Bulgarijai buvo suteikti pereinamieji laikotarpiai, per kuriuos tam tikros pieno perdirbimo įmonės turėjo užtikrinti, kad laikomasi 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (1), nuostatų.
(2)
Bulgarija pateikė garantijas, kad trys pieno perdirbimo įmonės baigė modernizavimo procesą ir dabar visiškai atitinka Bendrijos teisės aktus. Vienai iš šių įmonių leidžiama priimti ir neatskyrus perdirbti ES reikalavimus atitinkantį ir jų neatitinkantį žalią pieną. Todėl ji turėtų būti įtraukta į VI priedo priedėlio I skyriuje pateiktą sąrašą. Viena I skyriaus sąraše esanti pieno perdirbimo įmonė perdirbs tik ES reikalavimus atitinkantį žalią pieną ir dėl to bus laikoma ES patvirtinta pieno perdirbimo įmone. Todėl šią įmonę reikėtų išbraukti iš VI priedo priedėlio I skyriaus sąrašo.
(3)
Todėl reikėtų atitinkamai iš dalies pakeisti Bulgarijos ir Rumunijos stojimo akto VI priedo priedėlį.
(4)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bulgarijos ir Rumunijos stojimo akto VI priedo priedėlis iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Parengta Briuselyje, 2009 m. liepos 8 d.